proxectonos/corpus_dominio_legal_administrativo_tmp huggingface dataset:
DECRETO 26/2025, do 14 de abril, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 28/04/2025

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu Regulamento de réxime interno, e de acordo coa proposta efectuada pola Unión Xeral de Traballadoras e Traballadores de Galicia, UXT-Galicia o 17 de marzo de 2025,
Un. Que cese como membro titular do Consello Económico e Social de Galicia, en representación da Unión Xeral de Traballadoras e Traballadores de Galicia, UXT-Galicia, Mar Martín González.
Dous. Que cese como membro suplente do Consello Económico e Social de Galicia, en representación da Unión Xeral de Traballadoras e Traballadores de Galicia, UXT-Galicia, José Luis Fernández Celís.
Santiago de Compostela, catorce de abril de dous mil vinte e cinco
DECRETO 27/2025, do 14 de abril, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 28/04/2025

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada pola Unión Xeral de Traballadoras e Traballadores de Galicia, UXT-Galicia, o 17 de marzo de 2025,
Un. Nomear membro titular do Consello Económico e Social de Galicia, en representación da Unión Xeral de Traballadoras e Traballadores de Galicia, UXT-Galicia, a Eladio Romero Ares.
Dous. Nomear membro suplente do Consello Económico e Social de Galicia, en representación da Unión Xeral de Traballadoras e Traballadores de Galicia, UXT-Galicia, a Rafael Vázquez García.
Santiago de Compostela, catorce de abril de dous mil vinte e cinco
EXTRACTO da Orde do 10 de abril de 2025 pola que se establecen as bases reguladoras para a concesión de axudas a centros privados concertados para a contratación de profesorado de apoio e reforzo PROA+ nos cursos 2024/25 e 2025/26, no marco do Programa de empleo, educación, formación y economía social do Fondo Social Europeo Plus (FSE+) no período de programación 2021-2027 (código de procedemento ED301M).
Consellería de Educación, Ciencia, Universidades e Formación Profesional — III. Outras disposicións — 29/04/2025

BDNS (Identif.): 828593.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/828593
Primeiro. Destinatarios
Alumnado de centros privados concertados, especialmente aquel en situación de vulnerabilidade socioeducativa.
Segundo. Obxecto
A presente orde ten por obxecto regular o procedemento de solicitude e concesión de axudas, en réxime de concorrencia competitiva, a centros con concerto en ensinanzas de educación primaria, educación secundaria obrigatoria e/ou formación profesional básica para a contratación de profesorado de apoio e reforzo e desenvolvemento do programa PROA+ nos cursos 2024/25 e 2025/26, no marco do Programa de emprego, educación, formación e economía social do Fondo Social Europeo Plus ( FSE+) no período de programación 2021-2027, e proceder á súa convocatoria.
Terceiro. Bases reguladoras
Publícanse conxuntamente coa convocatoria.
Cuarto. Orzamento
O financiamento das axudas previstas nesta orde efectuarase con cargo á partida orzamentaria 07.03.423B.482.0 por un importe máximo de 600.000 € para o ano 2025 e 600.000 para o ano 2026.
Quinto. Prazo de presentación de solicitudes
O prazo de presentación de solicitudes das axudas será dun mes e comezará a computar unha vez transcorridos 8 días hábiles a partir do día seguinte ao da publicación desta orde no Diario Oficial de Galicia.
Santiago de Compostela, 10 de abril de 2025
EXTRACTO da Resolución do 25 de abril de 2025 pola que se convocan axudas propias para a mobilidade de persoal investigador desta universidade no ano 2025.
Universidade de Vigo — III. Outras disposicións — 28/04/2025

BDNS (Identif.): 826828.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/826828
Primeiro.
Persoas beneficiarias
Grupo 1:
– Alumnado de doutoramento. Quen sexa beneficiaria ou beneficiario dunha axuda de apoio á etapa predoutoral non poderá solicitar axuda para a mesma estadía para a que ten concedido financiamento autonómico ou estatal.
Grupo 2:
– Persoal investigador contratado no marco de calquera programa competitivo de persoal investigador predoutoral en formación que se encontre no período de orientación posdoutoral (POP).
Segundo.
Obxecto
O obxecto desta convocatoria é financiar parcialmente as estadías en centros de investigación, ou empresas no caso de programas coa mención de «Doutoramento industrial», de fóra de Galicia do persoal investigador que cumpra os requisitos sinalados, co obxectivo de contribuír ao intercambio de coñecemento e á mellora e internacionalización da súa actividade investigadora.
Terceiro.
Bases reguladoras
Resolución do 25 de abril de 2025 pola que se convocan axudas propias para a mobilidade de persoal investigador desta universidade no ano 2025.
Cuarto.
Contía
A contía total do crédito destinado a estas axudas será de cen mil euros (100.000 €) con cargo á aplicación orzamentaria 2025 00VI 131H 481.01.
Quinto.
Prazo de presentación de solicitudes
Desde o día 28 de abril ata o 19 de maio de 2025.
Vigo, 25 de abril de 2025
EXTRACTO da Resolución do 18 de novembro de 2025 pola que se convoca a X Edición do programa INCUVI-Avanza desta universidade.
Universidade de Vigo — III. Outras disposicións — 27/11/2025

BDNS (Identif.): 870096.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/870096
Primeiro.
Persoas beneficiarias
Membros dos equipos emprendedores das ideas que pertenzan a algún dos seguintes colectivos: estudantado matriculado na Universidade de Vigo en estudos de grao ou máster universitario no curso 2025/26, persoas tituladas en titulacións oficiais pola Universidade de Vigo no curso 2022/2023 ou posteriores e estudantado matriculado en titulacións oficiais ou persoas tituladas noutras universidades españolas no curso 2022/2023 ou posteriores, sempre que estes non superen o 50 % dos membros do equipo.
Segundo.
Obxecto
O obxecto desta convocatoria é a concesión de axudas que contribúan á aceleración de Proxectos emprendedores promovidos por estudantes ou persoas recentemente tituladas da Universidade de Vigo co fin de que estas poidan validar a idea e analizar a existencia dunha demanda real no mercado.
Terceiro.
Bases reguladoras
Resolución pola que se convoca a X edición do programa INCUVI-Avanza desta universidade.
Cuarto.
Contía
O importe máximo do crédito orzamentario ascende a dez mil euros (10.000 €).
Quinto.
Prazo de presentación de solicitudes
Desde o 19 de novembro ata o 10 de decembro de 2025.
Vigo, 18 de novembro de 2025
CORRECCIÓN DE ERROS. Extracto da Resolución do 12 de novembro de 2025 pola que se aproban e se publican as bases reguladoras dos Premios de investigación en saúde (PISGa) para o ámbito de Galicia, no marco do proxecto Transfiresaúde do Programa de cooperación Interreg VI-A España-Portugal (POCTEP) 2021-2027, e se procede á súa convocatoria para o ano 2025 (código de procedemento SA304E).
Axencia Galega para a Xestión do Coñecemento en Saúde — III. Outras disposicións — 27/11/2025

Advertidos erros no citado extracto, publicado no
Diario Oficial de Galicia
núm. 225, do 20 de novembro de 2025, cómpre realizar as seguintes correccións:
Na páxina 59902, onde di:
«EXTRACTO da Resolución do 12 de novembro de 2025 pola que se aproban e se publican as bases reguladoras dos Premios de investigación en saúde (PISGa) para o ámbito de Galicia, no marco do proxecto Transfiresaúde do Programa de cooperación Interreg VI-A España-Portugal (POCTEP) 2021-2027, e se procede á súa convocatoria para o ano 2024 (código de procedemento SA304E)» .
Debe dicir:
«EXTRACTO da Resolución do 12 de novembro de 2025 pola que se aproban e se publican as bases reguladoras dos Premios de investigación en saúde (PISGa) para o ámbito de Galicia, no marco do proxecto Transfiresaúde do Programa de cooperación Interreg VI-A España-Portugal (POCTEP) 2021-2027, e se procede á súa convocatoria para o ano 2025 (código de procedemento SA304E)».
Na páxina 59987, onde di:
«EXTRACTO da Resolución do 12 de novembro de 2025 pola que se aproban e se publican as bases reguladoras dos Premios de investigación en saúde (PISGa) para o ámbito de Galicia, no marco do proxecto Transfiresaúde do Programa de cooperación Interreg VI-A España-Portugal (POCTEP) 2021-2027, e se procede á súa convocatoria para o ano 2024 (código de procedemento SA304E)».
Debe dicir:
«EXTRACTO da Resolución do 12 de novembro de 2025 pola que se aproban e se publican as bases reguladoras dos Premios de investigación en saúde (PISGa) para o ámbito de Galicia, no marco do proxecto Transfiresaúde do Programa de cooperación Interreg VI-A España-Portugal (POCTEP) 2021-2027, e se procede á súa convocatoria para o ano 2025 (código de procedemento SA304E)».
EXTRACTO da Resolución do 18 de novembro de 2025 pola que se convoca a XIV Edición do programa INCUVI-Emprende desta universidade.
Universidade de Vigo — III. Outras disposicións — 27/11/2025

BDNS (Identif.): 869996.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/869996
Primeiro.
Persoas beneficiarias
Membros dos equipos promotores das ideas que pertenzan a algún dos seguintes colectivos: estudantado matriculado na Universidade de Vigo en estudos de grao ou máster universitario no curso 2025/26, persoas tituladas en titulacións oficiais pola Universidade de Vigo no curso 2022/23 ou posteriores e estudantado matriculado en titulacións oficiais ou persoas tituladas doutras universidades españolas no curso 2022/23 ou posteriores, sempre que estes non superen o 50 % dos membros do equipo.
Segundo.
Obxecto
O obxecto desta convocatoria é apoiar as ideas emprendedoras que xurdan entre o estudantado e as persoas recentemente tituladas pola Universidade de Vigo co fin de fomentar o espírito emprendedor e impulsar as habilidades e competencias emprendedoras entre a comunidade universitaria.
Terceiro.
Bases reguladoras
Resolución pola que se convoca A XIV Edición do programa INCUVI-Emprende da Universidade de Vigo.
Cuarto.
Contía
O importe máximo do crédito orzamentario ascende a doce mil euros (12.000 €).
Quinto.
Prazo de presentación de solicitudes
Desde o 19 de novembro ata o 10 de decembro de 2025.
Vigo, 18 de novembro de 2025
ORDE do 18 de novembro de 2025 pola que se nomean vogais do Xurado de Expropiación de Galicia.
Consellería de Vivenda e Planificación de Infraestruturas — II. Autoridades e persoal — 28/11/2025

A Lei 2/2016, do 10 de febreiro, do solo de Galicia, establece no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa, cando a Administración expropiante é a Comunidade Autónoma ou as entidades locais do seu ámbito territorial.
A organización, funcionamento e réxime interior do Xurado de Expropiación regúlase no Decreto 172/2018, do 20 de decembro, polo que se aproba o Regulamento de organización e réxime de funcionamento do Xurado de Expropiación de Galicia.
De conformidade co artigo 5 do Decreto 172/2018, o Pleno do Xurado de Expropiación de Galicia está composto por: a) Presidencia, b) Vogalías e c) Secretaría.
Das catorce vogalías que o compoñen, sete están reservadas polo artigo 7.1.f) a profesionais libres colexiados con acreditada competencia nas materias propias das competencias do Xurado, nomeados por orde da consellería de adscrición, por proposta dos presidentes dos colexios profesionais de Galicia a que pertenzan. As persoas titulares das vogalías serán substituídas nos casos de vacante, ausencia ou enfermidade polos suplentes designados no momento do seu nomeamento.
Polo que respecta á duración do nomeamento, o artigo 11 do Decreto 172/2018 prevé que estas vogalías serán designadas por un período de catro anos. Rematado este período, continuarán no exercicio das súas funcións ata o nomeamento dos novos membros. As persoas titulares das vogalías poderán ser substituídas por proposta das organizacións que as propuxesen, e as persoas así nomeadas permanecerán no seu cargo, como máximo, polo tempo que lle falte á substituída para o cumprimento do mandato.
Entre os sete colexios profesionais representados no Xurado atópase o Colexio de Enxeñeiros de Camiños, Canais e Portos. O nomeamento vixente de titular e suplente realizouse en virtude da Orde do 6 de xullo de 2021 (DOG núm. 137, do 20 de xullo).
Esgotada a vixencia do seu mandato e realizada a oportuna solicitude, o Colexio de Enxeñeiros de Camiños, Canais e Portos achegou a proposta de nomeamento do vogal titular e do vogal suplente.
En consecuencia, en virtude da competencia que me atribúe o artigo 7.1.f) do Decreto 172/2018, do 20 de decembro, polo que se aproba o Regulamento de organización e réxime de funcionamento do Xurado de Expropiación de Galicia,
Primeiro. O nomeamento das persoas que se relacionan no anexo como vogais do Xurado de Expropiación de Galicia.
Segundo. O nomeamento producirá efectos desde o día seguinte ao da publicación no
Diario Oficial de Galicia
.
Santiago de Compostela, 18 de novembro de 2025
EXTRACTO da Resolución do 18 de novembro de 2025 pola que se convoca a VI Edición do programa INCUVI-Consolida desta universidade.
Universidade de Vigo — III. Outras disposicións — 27/11/2025

BDNS (Identif.): 870053.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/870053
Primeiro.
Persoas beneficiarias
Persoas ou equipos emprendedores que fosen beneficiarios dun premio nas últimas tres edicións da convocatoria UNCUVI-Avanza e que se presenten co mesmo proxecto desenvolvido durante a súa participación no programa INCUVI-Avanza.
Segundo.
Obxecto
O obxecto desta convocatoria é a concesión de dunha axuda que contribúa á consolidación de proxectos emprendedores viables, nacidos ou desenvueltos total ou parcialmente na Universidade de Vigo e promovidos por persoas recentemente tituladas nesta con fin de que os/as beneficiarios/as poidan seguir madurando o proxecto, validar a idea e analizar a existencia dunha demanda real no mercado.
Terceiro.
Bases reguladoras
Resolución pola que se convoca a VI edición do programa INCUVI-Consolida desta universidade.
Cuarto.
Contía
.
O importe máximo do crédito orzamentario retido ascende a dous mil euros (2.000 €).
Quinto.
Prazo de presentación de solicitudes
Desde o 19 de novembro ata o 10 de decembro de 2025.
Vigo, 18 de novembro de 2025
EXTRACTO da Resolución do 13 de novembro de 2025 pola que se convocan bolsas para a realización de prácticas académicas externas do programa ONCE-CRUE dirixido ao estudantado con discapacidade no curso 2025/2026.
Universidade de Vigo — III. Outras disposicións — 27/11/2025

BDNS (Identif.): 870076.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/870076
Primeiro.
Persoas beneficiarias
Persoas que cumpran os seguintes requisitos:
1. Ter unha discapacidade legalmente recoñecida igual ou superior ao 33 % polo organismo competente da Comunidade Autónoma. Así mesmo, e de xeito excepcional para este procedemento, admitirase a acreditación a través de resolución de incapacidade do INSS (Instituto Nacional da Seguridade Social).
2. Estar matriculado/a en centros propios ou adscritos da Universidade de Vigo en titulacións oficiais de grao ou máster universitario no curso 2025/2026.
3. No caso de matrícula en titulacións de grao, ter superado ata o curso 2024/25, o 50 % dos créditos dos estudos de grao.
Segundo.
Obxecto
O obxecto desta convocatoria é facilitar o desenvolvemento de prácticas para estudantes universitarios con discapaciade, que inclúa a realización de práctivas académicas externas remuneradas, facilitando o seu acceso a unha primerira experiencia laboral e mellorando así as súas oportunidades laborais e a súa carreira profesional.
Terceiro.
Bases reguladoras
Resolución pola que se convocan bolsas para a realización de prácticas académicas externas do programa ONCE-CRUE dirixido oa estudantado con discapacidade no curso 2025/26.
Cuarto.
Contía
O importe máximo do crédito orzamentario ascende a dez mil euros (10.000 €).
Quinto.
Prazo de presentación de solicitudes
Desde o 14 de novembro ata o 10 de decembro de 2025.
Vigo, 13 de novembro de 2025
ORDE do 13 de novembro de 2025 pola que se nomean Juan Luis Calviño Testa e María José Reboredo Ferradás presidente e vicepresidenta, respectivamente, do Consello Regulador da Indicación Xeográfica Protexida Pan de Cea.
Consellería do Medio Rural — II. Autoridades e persoal — 20/11/2025

Mediante a Orde do 14 de marzo de 2023, da Consellería do Medio Rural, nomeáronse Carlos Manuel Rodríguez Rodríguez e Juan Luis Calviño Testa presidente e vicepresidente, respectivamente, do Consello Regulador da Indicación Xeográfica Protexida Pan de Cea.
O día 9 de outubro, Carlos Manuel Rodríguez Rodríguez presentou ante o Consello Regulador a renuncia ao seu cargo e desencadeouse así o procedemento para a súa substitución, que se recolle no Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores.
Na reunión do Pleno do Consello Regulador que se desenvolveu o día 6 deste mes de novembro, acordouse elixir a Juan Luis Calviño Testa presidente deste organismo. Ao quedar así vacante a vicepresidencia, nun pleno realizado a continuación acordouse elixir a María José Reboredo Ferradás, vogal do Consello Regulador, para ocupar a vicepresidencia.
Por todo isto, de acordo co establecido no Decreto 4/2007, do 18 de xaneiro,
Artigo único. Nomeamento do presidente e da vicepresidenta do Consello Regulador da Indicación Xeográfica Protexida Pan de Cea
1. Noméase Juan Luis Calviño Testa presidente do Consello Regulador da Indicación Xeográfica Protexida Pan de Cea.
2. Noméase María José Reboredo Ferradás vicepresidenta do Consello Regulador da Indicación Xeográfica Protexida Pan de Cea.
Santiago de Compostela, 13 de novembro de 2025
RESOLUCIÓN do 20 de novembro de 2025, da Dirección Xeral de Centros e Recursos Humanos, pola que se fai pública a relación das acreditacións recoñecidas ao persoal docente ao abeiro da Resolución do 22 de maio de 2025 pola que se convocan diferentes procedementos para a obtención da acreditación da competencia dixital docente para o persoal docente non universitario dos centros educativos da Comunidade Autónoma de Galicia.
Consellería de Educación, Ciencia, Universidades e Formación Profesional — III. Outras disposicións — 24/11/2025

De acordo co establecido na dita Resolución do 22 de maio de 2025, e unha vez vista a proposta do presidente da Comisión de Acreditación da Competencia Dixital Docente do 19 de novembro de 2025,
Anunciar que na páxina web da Consellería de Educación, Ciencia, Universidades e Formación Profesional (http://www.edu.xunta.gal/portal/) estará dispoñible a listaxe cos recoñecementos das acreditacións obtidas polo procedemento de recoñecemento de títulos oficiais que habiliten para a profesión docente e polo proceso de análise e validación de evidencias.
Santiago de Compostela, 20 de novembro de 2025
ORDE do 12 de novembro de 2025 pola que se fixa o prezo privado para a venda ao público dunha publicación editada pola Fundación Cidade da Cultura de Galicia.
Consellería de Cultura, Lingua e Xuventude — III. Outras disposicións — 21/11/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura de Galicia que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 12 de novembro de 2025
RESOLUCIÓN do 17 de novembro de 2025, da Dirección Xeral de Comercio e Consumo, pola que se dá publicidade dos premios concedidos ao abeiro da Orde do 18 de xullo de 2025 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios do Comercio galego 2025 (código de procedemento IN214C).
Consellería de Emprego, Comercio e Emigración — III. Outras disposicións — 24/11/2025

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 10 das bases reguladoras, publícase a concesión dos premios do Comercio galego convocados pola Orde do 18 de xullo de 2025 (
Diario Oficial de Galicia
núm. 162, do 26 de agosto), que figura no anexo a esta resolución.
Norma reguladora: Orde do 18 de xullo de 2025 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios do Comercio galego 2025 (código de procedemento IN214C).
Finalidade da subvención: premios do Comercio galego.
Crédito orzamentario: 19.000,00 €.
Aplicación orzamentaria: 44.06.751A.481.0.
Santiago de Compostela, 17 de novembro de 2025
RESOLUCIÓN do 12 de novembro de 2025, da Secretaría Xeral da Emigración, pola que se amplía a dotación orzamentaria para a concesión das axudas convocadas ao abeiro da Resolución do 14 de febreiro de 2025 pola que se aproban as bases reguladoras do programa de axudas de emerxencia social e se procede á súa convocatoria para o ano 2025 (código de procedemento PR935A).
Consellería de Emprego, Comercio e Emigración — III. Outras disposicións — 20/11/2025

O 27 de febreiro de 2025 publicouse no
Diario Oficial de Galicia
a Resolución do 14 de febreiro de 2025 pola que se aproban as bases reguladoras do programa de axudas de emerxencia social e se procede á súa convocatoria para o ano 2025 (código de procedemento PR935A).
O artigo 5 desta resolución establece que a concesión das axudas reguladas nesta resolución se financiará con cargo á aplicación orzamentaria 14.05.312C.480.0 dos orzamentos xerais da Comunidade Autónoma de Galicia para o ano 2025, por importe de corenta mil euros (40.000 €).
Doutra banda, o artigo 2.2 dispón que este crédito poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na dita aplicación.
Tendo en conta que o crédito inicialmente destinado a esta convocatoria resulta insuficiente debido ao volume de solicitudes recibidas e que existe crédito dispoñible procedente de remanentes doutras convocatorias que se pode aplicar a incrementar o importe do crédito inicialmente previsto, considérase necesario realizar unha ampliación do importe establecido inicialmente.
En virtude do exposto, no exercicio das competencias atribuídas no Decreto 147/2024, do 20 de maio, e de conformidade co disposto na Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o regulamento da referida Lei 9/2007; nos preceptos básicos da Lei 38/2003, do 17 de novembro, xeral de subvencións; na Lei 1/2016, do 18 de xaneiro, de transparencia e bo goberno; na Lei 39/2015, do 1 de outubro, do procedemento administrativo común das administracións públicas; na Lei 4/2019, do 17 de xullo, de administración dixital de Galicia, e demais normativa de aplicación,
Artigo único.
Ampliación da dotación orzamentaria
1. Ampliar a dotación orzamentaria prevista na Resolución do 14 de febreiro de 2025 pola que se aproban as bases reguladoras do programa de axudas de emerxencia social e se procede á súa convocatoria para o ano 2025, na contía de cinco mil euros (5.000,00 €), con cargo á aplicación orzamentaria 14.05.312C.480.0
2. Esta ampliación orzamentaria non afecta o prazo de presentación de solicitudes establecido na resolución de convocatoria nin o resto do seu articulado.
Disposición derradeira única.
Entrada en vigor
Esta resolución entrará en vigor o mesmo día da súa publicación no
Diario Oficial de Galicia.
Santiago de Compostela, 12 de novembro de 2025
EXTRACTO da Resolución do 14 de novembro de 2025 pola que se establecen as bases reguladoras de subvencións, en réxime de concorrencia competitiva, a festivais de música e convócanse para o ano 2026 (código de procedemento CT302F).
Axencia Galega das Industrias Culturais — III. Outras disposicións — 28/11/2025

BDNS (Identif.): 870672.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/870672
Primeiro.
Persoas beneficiarias
Poderán acceder a estas axudas as persoas físicas (autónomas) ou xurídicas privadas e as súas agrupacións domiciliadas en Galicia ou nun territorio membro da Unión Europea, ou asociado ao Espazo Económico Europeo, sempre que desenvolvan maioritariamente a súa actividade na Comunidade Autónoma de Galicia e cuxo obxecto social lles permita a organización de actividades escénico-musicais.
Tamén poderán obter a condición de persoas beneficiarias destas subvencións as asociacións en cuxo obxecto social se recolla a capacidade para desenvolver o obxecto desta axuda. Porén, non poderán ser persoas beneficiarias fundacións ou outras formas xurídicas sen ánimo de lucro, distintas das asociacións anteriormente descritas, as agrupacións de persoas físicas ou xurídicas que carezan de personalidade xurídica propia, tales como comunidades de bens ou calquera outro tipo de unidade económica ou patrimonio separado.
Segundo.
Finalidade
Fixar as bases reguladoras das subvencións, en concorrencia competitiva, a festivais de música de carácter profesional celebrados en Galicia que, polas súas características, teñan un interese estratéxico para o sector, e aprobar a súa convocatoria para o ano 2026.
Terceiro.
Bases reguladoras
Resolución do 14 de novembro de 2025 pola que se establecen as bases reguladoras de subvencións, en réxime de concorrencia competitiva, a festivais de música e convócanse para o ano 2026 (código de procedemento CT302F).
Cuarto.
Importe
O crédito asignado ao financiamento destas axudas será de 80.000 € con cargo ao orzamento do ano 2026 da Axencia Galega das Industrias Culturais, no código de proxecto 2015 00003, nas aplicacións e contías que se reflicten no cadro seguinte:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 14 de novembro de 2025
RESOLUCIÓN do 19 de novembro de 2025 pola que se dá publicidade ás axudas concedidas ao abeiro da Resolución do 30 de xullo de 2025 pola que se aproban as bases reguladoras para a concesión, en réxime de concorrencia non competitiva, das axudas destinadas ao apoio de entidades que superaron os limiares mínimos do programa Neotec do Centro para o Desenvolvemento Tecnolóxico e a Innovación (CDTI) nas súas convocatorias dos anos 2023 e 2024, e se procede á súa convocatoria para o ano 2025. Programa Recuperación Excelencia Neotec (código de procedemento IN870A).
Axencia Galega de Innovación — III. Outras disposicións — 28/11/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 35 das bases reguladoras da convocatoria,
1. Facer público no Diario Oficial de Galicia o resultado do proceso de concesión das subvencións concedidas ao abeiro da Resolución do 30 de xullo de 2025 pola que se aproban as bases reguladoras para a concesión, en réxime de concorrencia non competitiva, das axudas destinadas ao apoio de entidades que superaron os limiares mínimos do programa Neotec do Centro para o Desenvolvemento Tecnolóxico e a Innovación (CDTI) nas súas convocatorias dos anos 2023 e 2024, e se procede á súa convocatoria para o ano 2025. Programa Recuperación Excelencia Neotec (código de procedemento IN870A), que se financiarán segundo figura no seguinte cadro:
2. A relación de subvencións concedidas figura no anexo I.
3. A relación de solicitudes que non foron admitidas a trámite figura no anexo II.
4. O pagamento destas axudas realizarase conforme o establecido no artigo 29 da resolución de convocatoria.
5. Para a xustificación da subvención deberá presentarse a documentación indicada nos artigos 27 e 28 da resolución de convocatoria no prazo establecido no artigo 26 no seu punto 9.
Santiago de Compostela, 19 de novembro de 2025
ORDE do 21 de novembro de 2025 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2024/25 convocados pola Orde do 3 de xuño de 2025 (Diario Oficial de Galicia número 110, do 11 de xuño).
Consellería de Educación, Ciencia, Universidades e Formación Profesional — III. Outras disposicións — 28/11/2025

A Orde do 3 de xuño de 2025 (DOG núm. 110, do 11 de xuño) pola que se establecen as bases reguladoras e se convocan os premios extraordinarios de educación secundaria obrigatoria ao rendemento académico correspondentes ao curso 2024/25, establece no seu artigo 20.2 que a persoa titular do Servizo de Avaliación do Sistema educativo elevará a proposta de adxudicación dos premios á persoa titular da Dirección Xeral de Ordenación e Innovación Educativa, quen emitirá a correspondente orde de adxudicación para a súa publicación no
Diario Oficial de Galicia
.
Unha vez publicada a relación definitiva do alumnado admitido que inclúe as súas cualificacións definitivas obtidas na proba PEE, e vista a proposta de adxudicación dos premios extraordinarios de educación secundaria obrigatoria ao rendemento académico correspondentes ao curso 2024/25 da persoa titular do Servizo de Avaliación do Sistema Educativo, sobre a concesión destes premios,
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2024/25, ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Educación, Ciencia, Universidades e Formación Profesional, por delegación de competencia establecida na Orde do 27 de maio de 2025 (DOG núm. 104, do 3 de xuño), no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de novembro de 2025
ORDE do 21 de novembro de 2025 pola que se publica a concesión dos premios extraordinarios de bacharelato correspondentes ao curso 2024/25, convocados pola Orde do 27 de maio de 2025 (Diario Oficial de Galicia número 104, do 3 de xuño).
Consellería de Educación, Ciencia, Universidades e Formación Profesional — III. Outras disposicións — 28/11/2025

A Orde do 27 de maio de 2025 (DOG núm. 104, do 3 de xuño) pola que se establecen as bases reguladoras e se convocan os premios extraordinarios de bacharelato correspondentes ao curso 2024/25, establece no seu artigo 20.2 que a persoa titular do Servizo de Avaliación do Sistema Educativo elevará a proposta de adxudicación dos premios á persoa titular da Dirección Xeral de Ordenación e Innovación Educativa, quen emitirá a correspondente orde de adxudicación para a súa publicación no Diario Oficial de Galicia.
Unha vez publicada a relación definitiva do alumnado admitido, que inclúe as súas cualificacións definitivas obtidas na proba PEB, e vista a proposta de adxudicación dos premios extraordinarios de bacharelato correspondentes ao curso 2024/25 da persoa titular do Servizo de Avaliación do Sistema Educativo, sobre a concesión destes premios,
Primeiro. Conceder os premios extraordinarios de bacharelato correspondentes ao curso 2024/25 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Educación, Ciencia, Universidades e Formación Profesional, por delegación da competencia establecida na Orde do 27 de maio de 2025 (DOG núm. 104, do 3 de xuño), no prazo dun mes a partir do día seguinte ao da data da publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de novembro de 2025
ORDE do 14 de novembro de 2025 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 25/11/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de novembro de 2025
– Educando a mirada: Leccións de arte e deseño. 21,00 €.
CORRECCIÓN DE ERROS. Decreto 61/2025, do 7 de xullo, polo que se aproban os estatutos do Consello da Avogacía Galega.
Consellería de Presidencia, Xustiza e Deportes — III. Outras disposicións — 25/11/2025

Advertido un erro no anexo da referida disposición, publicada no
Diario Oficial de Galicia
número 142, do 28 de xullo de 2025, cómpre realizar a seguinte corrección:
Na páxina 41572, onde di:
Debe dicir:
ORDE do 21 de novembro de 2025 pola que se dispón a renovación dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 26/11/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A renovación de Luis López Diéguez como vogal representante da Comunidade Autónoma de Galicia no Consello de Administración da Autoridade Portuaria de Marín e Ría de Pontevedra.
Santiago de Compostela, 21 de novembro de 2025
EXTRACTO da Orde do 16 de abril de 2025 pola que se modifica a Orde do 25 de febreiro de 2025 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control (códigos de procedemento MR250A, MR239G, MR239K, MR239O, MR239Q, MR240D, MR241C e MR241D).
Consellería do Medio Rural — III. Outras disposicións — 28/04/2025

BDNS (Identif.): 818119.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/818119
Primeiro.
Prazo de presentación da solicitude única
O prazo de presentación da solicitude única iniciarase o día seguinte ao da publicación desta orde no
Diario Oficial de Galicia
e finalizará o día 15 de maio de 2025, ambos incluídos. Non obstante, admitiranse solicitudes ata a data de finalización do prazo de modificación da solicitude única de acordo coas condicións establecidas no artigo 108.3 do Real decreto 1048/2022.
Santiago de Compostela, 16 de abril de 2025
RESOLUCIÓN do 16 de abril de 2025, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 19 de decembro de 2023 pola que se establecen as bases reguladoras das axudas para paliar os danos producidos polo lobo e se convocan para o ano 2024.
Consellería de Medio Ambiente e Cambio Climático — III. Outras disposicións — 28/04/2025

A Orde do 19 de decembro de 2023, da Vicepresidencia Segunda e Consellería de Medio Ambiente, Territorio e Vivenda, estableceu as bases e convocou para o ano 2024 as axudas para paliar os danos producidos polo lobo.
Segundo o disposto no seu artigo 22.5, a relación das axudas concedidas publicarase no
Diario Oficial de Galicia
cando o importe destas, individualmente consideradas, sexa igual ou superior aos 3.000 €. Para as de contía inferior, a relación das concedidas e denegadas farase pública a través da páxina web da consellería, nos termos establecidos no artigo 17 da Lei 1/2016, do 18 de xaneiro, de transparencia e bo goberno.
De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario que se imputan, beneficiario/a, cantidade concedida e finalidade ou finalidades da subvención.
De acordo co anterior,
1. Facer pública na páxina web da consellería as axudas de contía inferior aos 3.000 €, así como as denegadas, cuxa ligazón é:
https://cmatv.xunta.gal/seccion-tema/c/CMAOT_Conservacion?content=Direccion_Xeral_Conservacion_Natureza/Biodiversidade/seccion.html&std=infolobo_galicia.html&sub=publicacions_biodiversidade/
2. Facer pública a aprobación das axudas de contía superior aos 3.000 € que se relacionan como anexo desta resolución, axustándose aos principios de publicidade, concorrencia, obxectividade, transparencia, igualdade e non discriminación, para as que a directora xeral de Patrimonio Natural da Consellería de Medio Ambiente e Cambio Climático, en desenvolvemento das súas funcións, delegadas nas bases reguladoras destas axudas, formulou resolución de concesión:
a) Norma reguladora da convocatoria: Orde do 19 de decembro de 2023 pola que se establecen as bases reguladoras das axudas para paliar os danos producidos polo lobo e se convocan para o ano 2024.
b) Aplicación orzamentaria: 06.03.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotacións gandeiras.
Santiago de Compostela, 16 de abril de 2025
RESOLUCIÓN do 24 de novembro de 2025 pola que se procede á publicación das subvencións concedidas e denegadas en virtude da Orde do 28 de xullo de 2025 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A).
Consellería de Sanidade — III. Outras disposicións — 26/11/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 20 da Orde do 28 de xullo de 2025 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A), procédese á publicación das subvencións concedidas e denegadas en virtude de dita orde.
Crédito orzamentario inicial: 990.426,00 €.
Aplicación orzamentaria: 1202.413A.481.2.
No que se refire ás entidades beneficiarias, importes concedidos, finalidade da subvención e causas de denegación: véxase anexo.
Santiago de Compostela, 24 de novembro de 2025
RESOLUCIÓN do 14 de novembro de 2025, da Dirección Xeral de Mobilidade, pola que se amplía o prazo de vixencia da tarifa específica Xente Nova no transporte público interurbano de competencia da Xunta de Galicia, para o ano 2026.
Consellería de Presidencia, Xustiza e Deportes — III. Outras disposicións — 26/11/2025

A Orde da Consellería de Infraestruturas e Mobilidade, do 18 de decembro de 2019 (DOG núm. 248, do 31 de decembro), regulou a tarifa específica Xente Nova no transporte público interurbano de competencia da Xunta de Galicia.
En aplicación desta orde, na actualidade ofrécese a todas as persoas con idade comprendida entre os 4 e os 21 anos, a posibilidade de realizar ata 60 viaxes mensuais en servizos públicos de transporte de competencia da Xunta de Galicia, sen que lles supoña custo económico.
Dada a aceptación e as vantaxes que para a mocidade representa esta tarifa Xente Nova, considerouse conveniente o seu mantemento máis alá da data inicialmente establecida, polo que se ampliou o seu prazo de vixencia nos exercicios posteriores, sendo a última destas ampliacións a que realizou a Resolución do 21 de novembro de 2024, da Dirección Xeral de Mobilidade, pola que se amplía o prazo de vixencia da tarifa específica Xente Nova no transporte público interurbano de competencia da Xunta de Galicia, para o ano 2025 (DOG núm. 232, do 2 de decembro).
Ao longo deste último ano, a tarifa Xente Nova facilitou que a mocidade accedese dun xeito incremental ao sistema de transporte público, cumprindo claramente a finalidade da dita tarifa de facilitar que a franxa máis nova de idade xere e manteña un costume na utilización dos medios públicos colectivos de transporte.
Consonte o anterior, e tendo en conta a evolución altamente positiva na utilización da tarifa Xente Nova, considérase procedente a prórroga do prazo da súa vixencia para o vindeiro ano 2026.
De acordo co que establecea Orde da Consellería de Economía e Facenda, do 11 de febreiro de 1998, pola que se regula a tramitación anticipada de expedientes de gasto, modificada polas ordes do 27 de novembro de 2000 e do 25 de outubro de 2001, esta resolución tramítase como expediente anticipado de gasto, polo que o gasto que se proxecta queda condicionado á existencia de crédito adecuado e suficiente nos orzamentos xerais da Comunidade Autónoma de Galicia para o ano 2026.
De conformidade co exposto, considérase conveniente realizar unha nova ampliación da tarifa Xente Nova para o ano 2026, polo que, cumpridos os trámites administrativos e contables oportunos,
Ampliar o prazo de vixencia da tarifa Xente Nova desde o 1 de xaneiro ata o 31 de decembro de 2026.
Santiago de Compostela, 14 de novembro de 2025